钦定古今图书集成/明伦汇编/官常典/第389卷 > 《登崇文阁歌》元·陈琏
## 钦定古今图书集成/明伦汇编/官常典/第389卷 > 《登崇文阁歌》元·陈琏

“巍巍乎高哉，崇文之阁兮，吾不知其几百尺”，突兀直
倚苍冥中。雕檐高飞近晓日，琼窗洞启来清风。前瞻
兮帝阙，下顾兮辟雍。京畿郁兮千里，五云近兮九重。
太行西来兮迤𨓦，居庸北拱兮巃嵸。峰峦远近其环
峙，削出朵朵金芙蓉。是中奇胜甲天下，何况此地名
儒宗。图书浩瀚纷莫数，文光夜吐犹晴虹。汉家天禄
“不可以复见，幸喜斯阁之高崇。值校文之多暇，日徙
倚而从容。爱扶舆磅礡之奇秀兮，呼吸尽使归心胸。
阑干笑拍飞鸟上，豪气不减陈元龙。俯视十二衢，车
马尘濛濛。欲招太白老，更约东坡翁。葡萄酒倾玛瑙
瓮，日醉三百玻璃锺。人间亦自有胜境，何必飞度扶
桑东。”